....oleneb muidugi matustest, igal pool küll ei saa. Just nii ongi.Möödunud kuu jooksul kahed matused, lisaks vingele vanamutile veel vingem vana (mees). Vanamees ei sobi öelda, sest tegu oli kõige vitaalsema vana mehega minu tutvusringkonnas - veel mõni aasta tagasi, enda järjekordsel juubelil võttis kõik pidus olnud naised läbi tantsitada, enne põrandalt ei lahkund. Surivoodil oli palunud tütrel ja elukaaslasel teha  talle lõbusad peied ja igaüks andis oma panuse, sealhulgas peielaua teenindajad, kes olid viina ja vee kallanud täpselt sarnastesse karahvinidesse:D Esimesed lauda istunud kodanikud keevitasid hoogsalt viina morsiklaasidesse ja jõid januga....mõne lonksu:D Tasapisi kasvas harras sumin üle lõbusaks joruks ja kodanik kodaniku järel tõusis püsti ja meenutas mõne naljaka ja helge seiga kadunukesest. Vot selliseid peiesid tahaks endale ka, peab hakkama kohe heategusid tegema, kesse muidu ikka kiidab;)  Heinole kerget mulda ja meeldivat seltskonda....seal kusagil.